ประกาศกรมวิชาการเกษตรประกาศกรมวิชาการเกษตรเรื่องการรับรองระบบการผลิตของโรงงานผู้ผลิตผัก ผลไม้แช่เยือกแข็ง และโรงงานแปรรูปสินค้าเกษตรเพื่อประกอบการออกใบรับรองสุขอนามัยพืชพ.ศ. ๒๕๕๑ โดยที่ประเทศไทยได้ลงนามในพิธีสารมอนทรีออลว่าด้วยสารทำลายชั้นบรรยากาศโอโซนซึ่งเมทิลโบรไมด์เป็นสารหนึ่งที่จะต้องมีการควบคุมการใช้ตามพิธีสารดังกล่าวประกอบกับสินค้าทางการเกษตรบางชนิดมีโอกาสเสี่ยงน้อยมากในการที่จะมีศัตรูพืชติดไปกับสินค้านั้นๆ ดังนั้นเพื่อให้เป็นไปตามพันธะของประเทศที่มีต่อพิธีสารและเพื่อเป็นการอำนวยความสะดวกในการออกใบรับรองสุขอนามัยพืชให้กับโรงงานผู้ผลิตผักผลไม้แช่เยือกแข็งหรือโรงงานผู้แปรรูปสินค้าเกษตรดังนั้นเพื่อให้การดำเนินการรับรองระบบบังเกิดผลในการควบคุมและสามารถตรวจสอบได้อย่างเป็นระบบกรมวิชาการเกษตรจึงกำหนดมาตรการสมัครใจให้กับผู้ประสงค์ที่จะขอเข้าร่วมขึ้นทะเบียนรับรองระบบการผลิตของโรงงานผู้ผลิตผักผลไม้แช่เยือกแข็งหรือโรงงานแปรรูปสินค้าเกษตรเพื่อประกอบการออกใบรับรองสุขอนามัยพืช พ.ศ. ๒๕๕๑ไว้ดังนี้ข้อ๑ ในประกาศนี้การรับรองระบบการผลิต หมายความว่าการรับรองว่าระบบการผลิตนั้นเชื่อได้ว่าอาจสามารถกำจัดศัตรูพืชได้โดยกรมวิชาการเกษตรจะออกหนังสือสำคัญการรับรองระบบการผลิตและขึ้นทะเบียนรับรองไว้ให้ผัก ผลไม้แช่เยือกแข็ง (frozen vegetables and fruits) หมายความว่า ผักผลไม้แช่เยือกแข็งอุณหภูมิที่ต่ำกว่า - ๑๘oCผู้ผลิตสินค้าเกษตรประเภทผัก ผลไม้แช่เยือกแข็ง หรือการแปรรูปสินค้าเกษตร(processed commodities) หมายความว่าสินค้าประเภทก.ผัก ผลไม้ แช่เยือกแข็ง (frozen vegetables and fruits) หมายรวมถึง อาหารแช่เยือกแข็งข.แป้ง (flour, starch) และสาคู เช่น แป้งข้าวเจ้า แป้งข้าวเหนียวแป้งมันสำปะหลังชนิดต่างๆ (native, modified starch) แป้งข้าวโพด เป็นต้นค.ผลไม้อบแห้ง (dehydrated fruits)ง.อาหารสำเร็จรูป/อาหารกึ่งสำเร็จรูป รวมทั้งวัสดุปรุงแต่งอาหาร เช่นบะหมี่กึ่งสำเร็จรูป โกโก้ผง, เครื่องปรุงแต่งรสอาหาร, เครื่องแกงเป็นต้นจ.สินค้าอุตสาหกรรมการเกษตร เช่น ยางธรรมชาติและผลิตภัณฑ์, ยางสังเคราะห์, พลาสติก, ไม้แปรรูป, วัสดุบรรจุภัณฑ์ที่ทำจากชิ้นไม้(wood base), ไม้อัด, ไม้ปาร์ติเกิ้ลบอร์ด, ไม้เอ็มดีเอฟ เป็นต้นทั้งนี้ไม่ครอบคลุมถึงวัสดุบรรจุภัณฑ์ไม้ซึ่งจะต้องปฏิบัติตามหลักเกณฑ์ของการเป็นผู้ผลิตวัสดุบรรจุภัณฑ์ไม้เพื่อการส่งออกอธิบดี หมายความว่า อธิบดีกรมวิชาการเกษตรพนักงานเจ้าหน้าที่ หมายความว่าพนักงานเจ้าหน้าที่ตามพระราชบัญญัติกักพืช พ.ศ. ๒๕๐๗ แก้ไขแล้วข้อ๒ คุณสมบัติของผู้ขอให้รับรองระบบการผลิตและเอกสารประกอบคำขอ๒.๑เป็นนิติบุคคลและมีโรงงานผลิตผัก ผลไม้แช่เยือกแข็ง หรือโรงงานแปรรูปสินค้าเป็นของตนเอง๒.๒สำเนาบัตรประจำตัวประชาชน และสำเนาทะเบียนบ้านของผู้มีอำนาจลงนามผูกพันบริษัทหรือของหุ้นส่วนผู้จัดการแล้วแต่กรณี จำนวน ๑ ฉบับ๒.๓หนังสือรับรองของสำนักงานทะเบียนหุ้นส่วนบริษัทแสดงรายการจดทะเบียนตลอดจนทั้งชื่อกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคล ซึ่งออกมาแล้วไม่เกิน ๖ เดือน จำนวน ๑ ฉบับ๒.๔รายละเอียดขั้นตอนกระบวนการผลิต, การควบคุมคุณภาพ และสุขอนามัยโรงงาน๒.๕สำเนาเอกสารอื่น ๆที่เกี่ยวข้องและเป็นประโยชน์ต่อการพิจารณาการรับรองระบบการผลิตของโรงงาน เช่นหลักเกณฑ์การปฏิบัติที่ดี (Good Manufacturing Practice, GMP), การวิเคราะห์อันตรายและจุดวิกฤตที่ต้องควบคุม(Hazard Analysis Critical Control Point, HACCP), มาตรฐานจากองค์การระหว่างประเทศว่าด้วยการมาตรฐาน (International Organization for Standardization, ISO) ที่เป็นของหน่วยงานราชการ หรือของเอกชนเป็นต้น๒.๖สำเนาแผนที่ตั้งของโรงงานผลิตข้อ๓ ขั้นตอนการขอรับให้รับรองระบบการผลิตและการรับขึ้นทะเบียนรับรอง๓.๑ติดต่อขอแบบคำขอขึ้นทะเบียนโดยตรงได้ที่ สำนักควบคุมพืชและวัสดุการเกษตรกรมวิชาการเกษตร แขวงลาดยาว เขตจตุจักร กรุงเทพมหานคร หรือ วิธีค้นหาแบบคำขอ (download) ของกรมวิชาการเกษตรหมายเลข URL :// /ard โดยเปิดหัวข้อเรื่อง การรับรองระบบการผลิตของโรงงานผู้ผลิตผัก ผลไม้แช่เยือกแข็ง และโรงงานแปรรูปสินค้าเกษตร เพื่อประกอบการออกใบรับรองสุขอนามัยพืช พ.ศ. ๒๕๕๑ของสำนักควบคุมพืชและวัสดุการเกษตรตามแบบแนบท้ายประกาศ หรือ๓.๒ยื่นคำขอตามแบบ กวก. ๑/ ............ ด้วยตนเองต่ออธิบดี หรือผู้ที่อธิบดีมอบหมายณ กลุ่มบริการส่งออกสินค้าเกษตร สำนักควบคุมพืชและวัสดุการเกษตร กรมวิชาการเกษตร กระทรวงเกษตรและสหกรณ์ตามแบบแนบท้ายประกาศนี้๓.๓ให้สำนักควบคุมพืชและวัสดุการเกษตร แต่งตั้งคณะทำงานเพื่อทำการตรวจสอบระบบการผลิตและอื่น ๆ ที่เกี่ยวข้องประกอบการพิจารณาการขึ้นทะเบียนรับรอง๓.๔เมื่อเจ้าหน้าที่ได้รับคำขอแล้ว ให้ตรวจสอบเอกสารหลักฐานตามที่กำหนดไว้ในข้อ ๒และถ้าเอกสารครบถ้วนให้เสนอเรื่องต่อคณะทำงานเพื่อทำการตรวจสอบประเมินระบบการผลิตและอื่น ๆ ที่เกี่ยวข้องประกอบการพิจารณาการขึ้นทะเบียนรับรองหากการตรวจสอบผ่านหลักเกณฑ์ที่กำหนดให้เสนอเรื่องต่ออธิบดี หรือผู้ที่อธิบดีมอบหมายพิจารณารับขึ้นทะเบียนกรณีเอกสารไม่ครบถ้วนให้พนักงานเจ้าหน้าที่แจ้งเป็นเอกสารให้ผู้ยื่นคำขอทราบภายใน ๑๕ วันนับแต่วันที่ยื่นข้อ๔ อายุของหนังสือสำคัญแสดงการรับขึ้นทะเบียนรับรองระบบการผลิต๔.๑โรงงานที่ผ่านการตรวจสอบและได้รับการขึ้นทะเบียนการรับรองการผลิตจะได้รับหนังสือสำคัญการขึ้นทะเบียนการรับรองระบบการผลิตของโรงงานแปรรูปสินค้าเกษตรเพื่อประกอบการออกใบรับรองสุขอนามัยพืชปรากฏตามแบบกวก. ๒-๑ หรือ ๒-๒ แล้วแต่กรณี ตามแบบแนบท้ายประกาศนี้ให้อายุหนังสือสำคัญการรับรองระบบการผลิตมีอายุ๒ ปี นับแต่วันออกหนังสือสำคัญการรับรองระบบการผลิตผู้ได้รับหนังสือสำคัญการรับรองระบบการผลิตถ้าประสงค์จะขอต่ออายุหนังสือสำคัญจะต้องยื่นคำขอเสียก่อนหนังสือสำคัญสิ้นอายุเมื่อได้ยื่นคำขอแล้วให้ถือเสมือนว่ามีฐานะเสมือนผู้ได้รับการรับรองระบบ ทั้งนี้จนกว่าอธิบดีหรือผู้ที่ได้รับมอบหมายจะไม่ต่ออายุหนังสือสำคัญให้การขอต่ออายุหนังสือสำคัญแสดงการรับขึ้นทะเบียนรับรองสามารถนำมาต่ออายุได้ครั้งละ ๒ ปี๔.๒กรมวิชาการเกษตรสงวนสิทธิที่จะไปตรวจสอบโรงงานของผู้ที่ได้รับหนังสือสำคัญการรับรองระบบการผลิตแล้วเป็นครั้งคราวซึ่งจะแจ้งให้ทราบล่วงหน้าไม่น้อยกว่า ๓ วันทำการ และโรงงานต้องอำนวยความสะดวกแก่เจ้าหน้าที่ตามสมควรในการเข้าไปตรวจสอบข้อ๕ การยื่นคำขอออกใบรับรองสุขอนามัยพืช๕.๑กรณีเป็นผู้ประกอบกิจการโรงงานให้ยื่นคำขอตามแบบพก. ๙ ณ ด่านตรวจพืช หรือ กลุ่มบริการส่งออกสินค้าเกษตรสำนักควบคุมพืชและวัสดุการเกษตร โดยให้ระบุหมายเลขหนังสือสำคัญการขึ้นทะเบียนพร้อมสำเนาใบสั่งซื้อสินค้าหรือเอกสารอื่นๆ ซึ่งเป็นที่เชื่อได้ว่ามีการส่งออกจริง ณ ด่านตรวจพืช หรือกลุ่มบริการส่งออกสินค้าเกษตรเพื่อให้เจ้าหน้าที่ตรวจสอบก่อนออกใบรับรองสุขอนามัยพืช๕.๒กรณีที่ผู้ส่งออกมิใช่เป็นผู้ประกอบกิจการโรงงานให้ยื่นคำขอตามแบบพก. ๙พร้อมแนบสำเนาใบซื้อขายจากโรงงานที่มีหมายเลขหนังสือสำคัญการขึ้นทะเบียนโดยการรับรองสำเนาความถูกต้องของผู้ประกอบกิจการโรงงานผู้ผลิตผักผลไม้แช่เยือกแข็ง หรือโรงงานแปรรูปสินค้าเกษตร ที่ได้ขึ้นทะเบียนไว้หรือสำเนาหนังสือสัญญาที่มอบหมายให้ผู้ส่งออกเป็นตัวแทนในการส่งออกสินค้านั้นพร้อมสำเนาใบสั่งซื้อสินค้าหรือเอกสารอื่น ๆซึ่งเป็นที่เชื่อได้ว่ามีการส่งออกจริง เพื่อประกอบการออกใบรับรองสุขอนามัยพืช ณด่านตรวจพืช หรือ กลุ่มบริการส่งออกสินค้าเกษตรเพื่อให้เจ้าหน้าที่ตรวจสอบก่อนออกใบรับรองสุขอนามัยพืชข้อ๖ เงื่อนไขในการออกใบรับรองสุขอนามัยพืชให้กับสินค้าเกษตรที่ผ่านการรับขึ้นทะเบียนรับรองระบบการผลิตของพนักงานเจ้าหน้าที่พนักงานเจ้าหน้าที่จะทำการออกใบรับรองสุขอนามัยพืชให้โดยมีเงื่อนไขดังนี้๖.๑การออกใบรับรองสุขอนามัยพืชให้กับผัก ผลไม้แช่เยือกแข็งให้พนักงานเจ้าหน้าที่ระบุคำว่าFROZEN AT - ๑๘oC (อุณหภูมิที่ต่ำกว่า - ๑๘oC) ในช่องADDITIONAL DECLARATION๖.๒การออกใบรับรองสุขอนามัยพืชให้กับสินค้าเกษตรแปรรูป พนักงาน เจ้าหน้าที่จะไม่ระบุการกำจัดศัตรูพืชในช่องTREATMENT ของใบรับรองสุขอนามัยพืช๖.๓กรณีผู้ส่งออกประสงค์ให้มีการระบุวิธีการกำจัดศัตรูพืชต้องแนบหลักฐานจากหน่วยงานอารักขาพืชของประเทศผู้ซื้อเพื่อเป็นหลักฐานพร้อมกับการยื่นคำขอใบรับรองสุขอนามัยพืช(พก. ๙) การระบุให้มีการกำจัดศัตรูพืชในตราสารทางการค้า(letter of credit) หรือเอกสารการซื้อขายอื่นๆ นั้น ไม่ถือว่าเป็นหนังสือของทางราชการข้อ๗ การรับขึ้นทะเบียนรับรองระบบการผลิตของโรงงานผู้ผลิตผักผลไม้แช่เยือกแข็งและโรงงานแปรรูปสินค้าเกษตรเพื่อประกอบการออกใบรับรองสุขอนามัยพืช พ.ศ. ๒๕๕๑เป็นการรับรองแต่เพียงว่าระบบการผลิตนั้นเชื่อได้ว่า อาจสามารถกำจัดศัตรูพืชได้ตามมาตรฐานที่กรมวิชาการเกษตรกำหนดเท่านั้นข้อ๘ การพักใช้ การเพิกถอน และการยกเลิก๘.๑การพักใช้เมื่อคณะทำงานเพื่อทำการตรวจสอบประเมินระบบการผลิตตรวจสอบพบว่าโรงงานใดไม่ปฏิบัติตามเงื่อนไข หรือมาตรการที่กรมวิชาการเกษตรกำหนดหรือพบข้อบกพร่องรุนแรงที่จำเป็นต้องได้รับการแก้ไขหรือได้รับแจ้งจากประเทศปลายทางหรือผู้ซื้อจากประเทศปลายทางว่ามีการตรวจพบศัตรูพืชกักกันให้หัวหน้าคณะทำงานผู้ตรวจประเมินจัดทำรายงานแจ้งให้ผู้ประกอบกิจการโรงงานทราบและหากผู้ประกอบกิจการโรงงานไม่ปฏิบัติและแก้ไขตามที่ระบุไว้ในรายงานให้หัวหน้าคณะทำงานผู้ตรวจประเมินเสนอเรื่องต่ออธิบดีหรือผู้ที่ได้รับมอบหมายพิจารณาสั่งพักใช้ทะเบียนการรับรองระบบการผลิตเป็นระยะเวลา๓๐ ถึง ๙๐ วัน๘.๒การเพิกถอนการขึ้นทะเบียน๘.๒.๑กรมวิชาการเกษตรจะสั่งเพิกถอนทะเบียนการรับรองระบบการผลิตกรณีผู้ประกอบกิจการโรงงานไม่แก้ไขข้อบกพร่องสำคัญหลังจากถูกสั่งพักใช้ทะเบียนการรับรองระบบการผลิตภายในระยะเวลา๓๐ วัน๘.๒.๒เมื่อพบว่าผู้ประกอบการจงใจใช้หนังสือสำคัญทะเบียนการรับรองระบบการผลิตนอกเหนือจากขอบเขตที่กรมวิชาการเกษตรรับรองระบบการผลิตให้หรือเพื่อการโฆษณา การประชาสัมพันธ์หรือการใช้หรืออนุญาตให้บุคคลอื่นใช้หนังสือสำคัญรับรองระบบการผลิตระหว่างถูกพักใช้กรมวิชาการเกษตรจะสั่งเพิกถอนการรับรองระบบการขึ้นทะเบียนและผู้ถูกเพิกถอนจะต้องส่งคืนหนังสือสำคัญรับรองระบบการผลิตที่กรมวิชาการเกษตรออกให้การเพิกถอนหนังสือสำคัญการขึ้นทะเบียนรับรองดังกล่าวหากผู้ประกอบกิจการโรงงานประสงค์ที่จะขอให้กรมวิชาการเกษตรขึ้นทะเบียนรับรองระบบการผลิตให้ใหม่ผู้ประกอบกิจการจะต้องแก้ไขปัญหาที่เกิดขึ้นแล้วจึงสามารถขอขึ้นทะเบียนการรับรองระบบการผลิตใหม่๘.๓คำสั่งพักใช้ หรือเพิกถอนหนังสือสำคัญให้ทำเป็นหนังสือแจ้งให้ผู้รับหนังสือสำคัญรับทราบ ในกรณีไม่พบผู้รับหนังสือรับรองหรือไม่ยอมรับคำสั่งดังกล่าว ให้ปิดคำสั่งไว้ในที่เปิดเผยหรือเห็นได้ง่าย ณสถานที่ระบุไว้ในหนังสือรับรองและให้ถือว่าผู้รับหนังสือรับรองทราบคำสั่งนั้นแล้วตั้งแต่วันที่ได้ปิดคำสั่ง๘.๔การยกเลิกผู้ประกอบกิจการใดที่ไม่มีการขอใบรับรองสุขอนามัยพืชภายในระยะเวลา๑ รอบปีปฏิทิน กรมวิชาการเกษตรจะทำการยกเลิกหนังสือสำคัญการขึ้นทะเบียนดังกล่าวข้อ๙ อัตราค่าธรรมเนียมและค่าพาหนะอัตราค่าธรรมเนียมในการออกใบรับรองสุขอนามัยพืชให้เป็นไปตามกฎกระทรวงฉบับที่ ๔ (พ.ศ. ๒๕๐๗) ออกตามความในพระราชบัญญัติกักพืช พ.ศ. ๒๕๐๗ ประกาศ ณ วันที่๑๗ มกราคม พ.ศ. ๒๕๒๖ ค่าพาหนะและค่าใช้จ่ายอันเกี่ยวกับการรับรองระบบการผลิตตามประกาศนี้ให้ผู้ยื่นคำขอเป็นผู้รับผิดชอบทั้งนี้ เป็นไปตามที่จ่ายจริงข้อ๑๐ ให้อธิบดีกรมวิชาการเกษตรรักษาการตามประกาศนี้ประกาศฉบับนี้ให้มีผลใช้บังคับนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๕มีนาคม พ.ศ. ๒๕๕๑เมทนี สุคนธรักษ์อธิบดีกรมวิชาการเกษตรกรมวิชาการเกษตร[เอกสารแนบท้าย]๑.หนังสือสำคัญรับรองระบบการผลิตของโรงงานผู้ผลิตผัก ผลไม้แช่เยือกแข็ง เพื่อประกอบการออกใบรับรองสุขอนามัยพืช๒.หนังสือสำคัญรับรองระบบการผลิตของโรงงานแปรรูปสินค้าเกษตร เพื่อประกอบการออกใบรับรองสุขอนามัยพืช(ดูข้อมูลจากภาพกฎหมาย)ปริยานุช/ผู้จัดทำ๒๕ มีนาคม ๒๕๕๑จุฑามาศ/ปรับปรุง๒๘ พฤษภาคม ๒๕๕๘[๑] ราชกิจจานุเบกษาเล่ม ๑๒๕/ตอนพิเศษ ๕๗ ง/หน้า ๔/๒๐ มีนาคม ๒๕๕๑